**АЙМГИЙН ИТХ-ЫН ТЭРГҮҮЛЭГЧИД, АЖЛЫН АЛБАНААС**

**2021 ОНЫ 10-Р САРД ХИЙЖ ГҮЙЦЭТГЭСЭН**

 **АЖЛЫН МЭДЭЭ**

2021.10.28. Зуунмод.

Аймгийн ИТХ, Тэргүүлэгчид, Ажлын албанаас 10 дугаар сард дараах ажлуудыг хийж гүйцэтгэлээ.

Аймгийн ИТХ-ын Тэргүүлэгчидийн 9 дүгээр Хуралдаан 10-р сарын 21-ний өдөр хуралдаж 8 асуудал хэлэлцэн 5 тогтоол, 3 хуралдааны тэмдэглэлээр үүрэг өгөв.

**Аймгийн ИТХ-ын Тэргүүлэгчдийн X Хуралдаанаар:**

1.Мал аж ахуйн салбарын болон Төв суурин газрын өвөлжилтийн бэлтгэл хангах ажлын явцын тухай мэдээллийг хэлэлцээд:

- “Хөдөө аж ахуйн салбарын 2021-2022 оны өвөлжилт, хаваржилтын бэлтгэл хангах зарим арга хэмжээний тухай” Монгол Улсын Засгийн газрын 2021 оны 221 дүгээр тогтоолыг хэрэгжүүлэн, аймгийн өвс тэжээлийн аюулгүйн нөөцөд өвс 100 тн, тэжээл 150 тн, ногоон тэжээл 400 тн сум бүрийн өвс, тэжээлийн аюулгүйн нөөцөд өвс 150 тн, тэжээл 40 тн, нийт өвс 4000 тн, тэжээл 1230 тн бэлтгэх үүргийг бүрэн хангуулж, өвс, тэжээл худалдан авахад шаардагдах хөрөнгийн асуудлыг зохих журмын дагуу шийдвэрлүүлж, хадгалалт хамгаалалт, зохистой ашиглалтад хяналт тавих,

-Монгол улсын Засгийн газрын 2015 оны 286 дугаар тогтоолын дагуу тооцоолж гаргасан 2021-2022 оны өвөл, хаврын бэлчээрийн даацын үнэлгээнд тулгуурлан орон нутагтаа болон отор нүүдлээр гадны аймаг, суманд өвөлжих мал, малчдын судалгаа гаргаж, аймгийн мал өвөлжилт, хаваржилтын талаар бодлого боловсруулан хэрэгжүүлэх,

**-**Сумдын Мал эмнэлгийн тасгийн үйл ажиллагааг идэвхжүүлж, малчдын идэвх, оролцоог нэмэгдүүлэн малыг гоц халдварт, халдварт, паразиттах өвчнөөс урьдчилан сэргийлэх туулгалт, вакцинжуулалт, хийх зэрэг арга хэмжээг нийт мал сүргийг хамруулан технологийн хугацаанд нь хийлгүүлэх, өвөлжөө, хаваржааны ариутгал, халдваргүйжүүлэлтийг холбогдох журам, зааврын дагуу зохион байгуулах,

-Орон нутгийн төсвийн хөрөнгөөр хийгдэж буй худаг гаргах ажлыг эрчимжүүлж, шинээр гаргасан худаг нэг бүрийг тухайн сумын холбогдох албан тушаалтан оролцсон ажлын хэсэг шалган үнэлэлт өгөх, бэлчээрийн худаг гаргаагүй байгаа сумдын ЗДТГ-тай хамтран шаардлагатай арга хэмжээг шуурхай авч ажиллах,

-Монгол орны 2021-2022 оны өвөл, хаврын улирлын цаг агаарын урьдчилсан төлөв, сарын, тав хоногийн цаг агаарын болон хүчтэй цасан болон шороон шуурга зэрэг байгаль цаг агаарын аюулт үзэгдлээс урьдчилан сэргийлэх мэдээ мэдээллийг малчдад шуурхай хүргэх ажлыг оновчтой хэлбэрээр зохион байгуулахыг сум, багийн Засаг дарга, мал бүхий аж ахуйн нэгж байгууллагын дарга нарт үүрэг болгох,

-Өвөл, хаврын улиралд цас их орсон үед хаагддаг зам, давааг байнгын нээлттэй байлгах хүн хүч, техникийн бэлтгэл, бэлэн байдлыг хангуулан, техник тоног төхөөрөмжийн хангамжийг нэмэгдүүлэх, эрсдэл тохиолдсон үед шаардлагатай арга хэмжээг шуурхай авах талаар аймгийн Авто тээврийн төв, Онцгой байдлын газар зэрэг холбогдох байгууллагуудын удирдах албан тушаалтнуудыг үүрэгжүүлэх,

**-**Төв суурин газрын өвөлжилтийн бэлтгэлийг хангах ажлын хүрээнд “Төв Чандмань-ДЭХҮГ” /ОНӨҮГ/, төвлөрсөн халаалт бүхий сумдын болон байгууллагын уурын зуухнуудын нүүрсний нөөцийг нэмэгдүүлэх ажлыг эрчимтэй зохион байгуулж, шаардагдах төсөв хөрөнгийг зохих журмын дагуу шийдвэрлэж дэмжлэг үзүүлэх зэрэг ажлуудын хэрэгжилтийг сум, байгууллагуудад шалган, шаардлагатай арга хэмжээг шуурхай авч, ажлын үр дүнгийн талаар аймгийн иргэдийн Төлөөлөгчдийн Хурлын Тэргүүлэгчдэд танилцуулахыг аймгийн Засаг даргад даалган, энэ Тэмдэглэлээр өгсөн үүргийг өөрийн суманд хэрэгжүүлэх ажлыг зохион байгуулж, гүйцэтгэлд нь хяналт тавьж, шаардлагатай арга хэмжээ авч ажиллахыг сумдын иргэдийн Төлөөлөгчдийн Хурлын дарга нарт зөвлөн хуралдааны тэмдэглэлээр үүрэг өгөв.

2. Аймгийн 2021 оны хөрөнгө оруулалтын явц, худалдан авах ажиллагааны тухай мэдээллийг хэлэлцээд:

-Аймгийн хэмжээнд 2021 онд хийгдэхээр төлөвлөгдсөн хөрөнгө оруулалтын төсөл, арга хэмжээнээс короновирус цар тахлын нөлөөгөөр хил гааль дээр барилгын материал саатсан, материалын үнэ өссөнтэй холбогдон удааширч байгаа төсөл арга хэмжээнүүдийн материалын үнийн өсөлтийг тооцон гүйцэтгэлийг хянах асуудлыг Сангийн яаманд уламжлах ажлыг зохион байгуулж ондоо багтаан дуусгах,

-Орон нутгийн 2022 оны төсөвт барилгын материалын үнийн өсөлтийг тусгуулж үлдэгдэл санхүүжилтийг барьцаа хөрөнгийн дансанд төвлөрүүлэх арга хэмжээ авах,

-Төрийн болон орон нутгийн өмчийн хөрөнгөөр бараа ажил, үйлчилгээ худалдан авах тухай хуулийн хэрэгжилтийг хангаж, тендер зарлах ажлыг оны эхнээс эхлүүлэн үр дүнг тооцон, 2021-2022 онд хэрэгжих гүйцэтгэгч шалгараагүй төсөл, арга хэмжээний дахин үнэлгээг шуурхай зохион байгуулж төлөвлөгдсөн ажлыг эхлүүлэх, тендер зарлагдсан, үнэлгээ хийгдэж байгаа, хэлэлцээрийн шатанд байгаа ажил нь эхлээгүй төсөл арга хэмжээний гүйцэтгэгчийг шуурхай шалгаруулах ажлыг 2021 онд багтаан дуусгах,

-Хөдөө аж ахуйн чиглэлээр сумдад хийгдэж байгаа худаг гаргах ажлын явц, гэрээ хэлцэлийн түвшинд хийгдэх ажлуудыг эрчимжүүлж худгийн тоог нэмэгдүүлэх, хөрөнгө оруулалт, бүтээн байгуулалтын ажлыг захиалагч байгууллагаас шаардсан шаардлага, орон нутагт гарч буй хүндрэл, тулгамдсан асуудлыг өөрсдийн нөөц бололцоог ашиглан чанартай хийж гүйцэтгэж буй гүйцэтгэгч байгууллагын чадамжийн талаар холбогдох дээд байгууллагад уламжлан дэмжлэг үзүүлэх талаар анхаарах,

-Тендер зарлах үйл ажиллагаанд шалгарсан ч хариуцсан ажлаа чанаргүй хийж байгаа гүйцэтгэгчийг эрх бүхий байгууллагад мэдэгдэж холбогдох арга хэмжээ авч ажиллахыг аймгийн Засаг даргад даалган хуралдааны тэмдэглэлээр үүрэг өгөв.

3. Орон нутгийн өмчийн газрын үйл ажиллагааны мэдээллийг хэлэлцээд аймгийн хэмжээнд орон нутгийн өмчийн үзлэг, тооллогыг явуулж, дүнг аймгийн ИТХ-ын Тэргүүлэгчдийн Хуралдаанаар хэлэлцүүлэх, орон нутгийн өмчийн ашиглалт, хамгаалалтад тогтмол хяналт тавьж, ажиллахыг аймгийн Засаг даргад даалган хуралдааны тэмдэглэлээр үүрэг өгөв.

4. “Хүүхдийн хөгжил, хамгаалал үндэсний хөтөлбөрийн 2020-2021 онд хэрэгжүүлэх үйл ажиллагааны төлөвлөгөө”-ний хэрэгжилтийг хэлэлцээд:

-Аймгийн иргэдийн Төлөөлөгчдийн Хурлын Тэргүүлэгчдийн 2020 оны 21 дүгээр тогтоолоор батлагдсан “Хүүхдийн хөгжил, хамгаалал үндэсний хөтөлбөр”-ийн хүрээнд 5 зорилт, хэрэгжүүлэх 56 арга хэмжээ бүхий төлөвлөгөөг батлан хэрэгжүүлж, хүүхэд бүрийн авьяас, чадварыг нээн хөгжүүлэх чиглэлээр 27 сумын ерөнхий боловсролын сургууль, соёлын төв, аймгийн Гэр бүл хүүхэд залуучуудын хөгжлийн газрын дэргэдэх дугуйланд нийт 9627 хүүхэд сурч, хөгжин, хүүхдэд ээлтэй эрүүл мэндийн тусламж үйлчилгээний чанар, хүртээмжийг сайжруулж, сэргийлж болох өвчлөл, эндэгдлийг бууруулан, хөтөлбөрийн хэрэгжилтэд тодорхой ахиц гарсныг онцлон тэмдэглэв.

-“Хүүхдийн хөгжил, хамгаалал үндэсний хөтөлбөр”-ийн 2020-2021 оны хэрэгжилт 86.6% хувьтай тул “Тодорхой үр дүнд хүрсэн” гэж дүгнэн сумын ЕБС-ийн дэргэд хүүхдийн төлөө сантай болгох ажлыг судлан шийдвэрлүүлэх,

-Ковид-19 өвчнөөр өвчилсөн бага насны хүүхдийн аюулгүй байдал, хамгааллын асуудалд онцгойлон анхаарч, хүүхдийн хүчирхийллээс урьдчилан сэргийлэх, иргэдийг соён гэгээрүүлэх ажлыг эрчимжүүлж ажиллахыг сумдын Засаг дарга нарт үүрэг болгон тус хөтөлбөрийг 2021 он дуустал хэрэгжүүлж үр дүнг ахиулан холбогдох байгууллага, ажилтны гүйцэтгэлийн төлөвлөгөөнд тусган, удирдлага зохион байгуулалтаар хангаж, үр дүнг тооцож ажиллахыг Засаг даргад даалгав.

5.“Элэг бүтэн Монгол, Элэг бүтэн-Төв аймагчууд хөтөлбөр”-ийн хэрэгжилтийг хэлэлцээд 2016-2020 онд хэрэгжсэн “Элэг бүтэн Монгол, Элэг бүтэн-Төв аймагчууд хөтөлбөр” 75.9%-ийн биелэлттэй тул “Тодорхой үр дүнд хүрсэн” гэж дүгнэв.

“Элэг бүтэн Монгол, Элэг бүтэн-Төв аймагчууд хөтөлбөр”-ийн хүрээнд элэгний В, С вирусний халдвартай иргэдийг эмчилгээнд бүрэн хамруулах ажлыг үе шаттай зохион байгуулж, элэгний хавдрын эрт илрүүлгийг “Эрүүл –Төв аймаг” хөтөлбөртэй уялдуулан хэрэгжүүлэхийг аймгийн аймгийн Засаг даргад даалгалаа.

6. “Төв соёл” хөтөлбөрийн хэрэгжилтийг хэлэлцээд:

-Аймгийн иргэдийн Төлөөлөгчдийн Хурлын Тэргүүлэгчдийн 2018 оны 115 дугаар тогтоолоор “Төв соёл” хөтөлбөрийг 4 зорилт 21 хэрэгжүүлэх арга хэмжээтэй батлан хэрэгжүүлж, аймгийн хэмжээнд иргэдийг соён гэгээрүүлэх чиглэлээр 174 удаагийн сургалт, сурагчдад хэл соёлоороо бахархах, монгол зан үйлээ дээдлэх соёл төлөвшүүлэх хүрээнд 105 арга хэмжээ тус тус зохион байгуулж, гудамж талбайд гэрэлтүүлэг суурилуулах, нэгдсэн хаягтай болох, өрхийн хашааны өнгө үзэмжийг сайжруулах ажлууд хийгдсэн байна.

 “Төв соёл” хөтөлбөрийн хэрэгжүүлснээр тодорхой үр дүн гарч эхэлснийг тэмдэглээд “Төв соёл” хөтөлбөр 84.76 %-ийн хэрэгжилттэй тул “Тодорхой үр дүнд хүрсэн” гэж дүгнэн “Төв соёл” хөтөлбөрийг хэрэгжүүлэх хугацаа дууссан тул дараагийн шатны төлөвлөгөөг Төв аймгийн онцлог соёлтой уялдуулан боловсруулж хэрэгжүүлэхийг аймгийн Засаг даргад даалгав.

7. Аймгийн ИТХ-ын Ажлын албанаас сумдын ИТХ-ын үйл ажиллагаанд зөвлөн тусалж, 2020-2021 онд баталсан зарим тогтоолуудад хяналт шинжилгээ хийсэн тухай мэдээллийг хэлэлцээд:

-Аймгийн ИТХ-ын Тэргүүлэгчдийн 2017 оны 98 дугаар тогтоолоор батлагдсан Сумдын иргэдийн Төлөөлөгчдийн Хурлын ажлыг дүгнэх үзүүлэлтийн дагуу сумдын ИТХ-ын ажлыг үндсэн үйл ажиллагаа, ил тод байдал, Хурлын дэргэдэх салбар зөвлөлийн ажил гэсэн 3 бүлэг, 39 үзүүлэлтээр дүгнэхэд 23 сумын иргэдийн Төлөөлөгчдийн Хурлын 2021 оны ажлын явц 70.23 хувьтай байна. Сумдын ИТХ нь 2021 оны 10 дугаар сарын байдлаар 83.16 хувийн дундаж ирцтэйгээр 69 удаа хуралдаж 356 тогтоол, Тэргүүлэгчдийн хуралдаан 79.52 хувийн дундаж ирцтэйгээр 252 удаа хуралдаж 1059 тогтоол баталж, Хурлаас баталсан бодлого, шийдвэрийн биелэлтийг 126 удаа шалгажээ. 27 сумын ИТХ нь аймгийн ИТХ, Тэргүүлэгчдийн 20 тогтоол, шийдвэрийн 46 заалтыг хяналтад авч, хагас жилийн байдлаар 74.51 хувьтай хэрэгжүүлжээ.

Сумдын ИТХ-ууд нь 2021 онд Газрын төлбөрийн хэмжээг шинэчлэн тогтоох, энгийн хог хаягдлын нэгж, тариф, малын тоо толгойн албан татвар батлах тухай нийтээр дагаж мөрдөх хэм хэмжээ тогтоосон 3 тогтоолыг батлан хянуулсан байна. Хууль зүй дотоод хэргийн яамны захиргааны хэм хэмжээний актын улсын нэгдсэн санд 2021 оны 10 дугаар сарын 15-ны байдлаар 15 сумын ИТХ газрын төлбөрийн хэмжээг шинэчлэн тогтоосон, 11 сумын ИТХ “Хог хаягдлын үйлчилгээний хураамж”-ийн хэмжээг баталсан, 27 сумын ИТХ “Малын тоо толгойн албан татвар”-ыг баталсан тогтоолуудаа бүртгүүлсэн байна.

Ажлын хэсгийн дүгнэлтээр зарим сумдын ИТХ-ын дарга, нарийн бичгийн дарга нар ажилдаа ирдэгггүй, Хурлын үйл ажиллагаа нь ил тод бус, бодлого, шийдвэрээ иргэдэд мэдээлдэггүй, шийдвэрийн хэрэгжилтэд хяналт шалгалт хийгээгүй, үйл ажиллагааны сарын мэдээ ирүүлдэггүй, Ковид -19 цар тахалтай холбогдуулан сумдын багийн иргэдийн нийтийн хурал, өдөрлөг, Төлөөлөгчийн өдөр, танхимын сургалтууд цөөн зохион байгуулсан байна.

Ажлын албанаас 27 сумдын ИТХ-ын 2020-2021 онд баталсан зарим тогтоолд хяналт шинжилгээ хийхэд сумдын ИТХ нь хуулиар эрх олгогдоогүй асуудлыг хэлэлцэж, шийдвэр гаргадаг,баталсан тогтоолуудад хуулийн зүйл, заалт зөв хэрэглэдэггүй, төсвийн хяналтын сонсгол зохион байгуулдаггүй, Орон нутгийн хөгжлийн сангийн хөрөнгөөр хэрэгжүүлэх хөрөнгө оруулалт, төсөл, хөтөлбөр, арга хэмжээий талаар нээлттэй санал асуулга, хэлэлцүүлгийг нэр төдий явуулдаг, **тухайн жилийн газар зохион байгуулалтын төлөвлөгөө боловсруулах явцад сонсох ажиллагаа явуулдаггүй, хэлэлцүүлэг зохион байгуулдаггүй, иргэдийн оролцоог хангаж, тэдний саналыг тусгадаггүй асуудлууд гарсаар байгаа бөгөөд цаашид сумдын ИТХ-ын үйл ажиллагааг сайжруулах, батлан гаргаж буй шийдвэрийн хэрэгжилтийн үр дүнг нэмэгдүүлэх** шаардлагатай байгааг тэмдэглээд:

-Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуулийн шинэчилсэн найруулга болон дагалдаж батлагдах дүрэм, журмын талаар сумын ИТХ-ын Төлөөлөгчид, багийн ИНХ-ын дарга, багийн Засаг дарга, төрийн албан хаагчдад цахим сургалт зохион байгуулах

-Олон нийтийг хамруулсан арга хэмжээ, хурал цуглаан, сургалт, зөвлөгөөнийг цахимаар зохион байгуулж, сургалт сурталчилгааны шторк, видео хичээл, контентууд бүтээн, үйл ажиллагаандаа ашиглах

-Сумын ИТХ, Тэргүүлэгчдийн хуралдаанаар энэ онд хэлэлцүүлэхээр төлөвлөсөн боловч хугацаа хойшилсон асуудлыг бүрэн хэлэлцэж, дүгнэх

-Аймаг, сумын ИТХ, Тэргүүлэгчдээс батлан гаргасан тогтоол шийдвэрийг бүрэн хяналтад авч, хэрэгжилтийг хэлэлцэн дүгнэж байх

-“Khural.mn” цахим хуудасны шинэ модультай ажиллах ажлыг сайжруулж, цахим хуудсанд Хурлын мэдээ мэдээлэл, тогтоол шийдвэрийг тогтмол оруулах

-Аймаг, сумын ИТХ-аас батлагдан гарсан бодлого, хөтөлбөр, тогтоол шийдвэрийг сурталчлах, гүйцэтгэлд хяналт шалгалт хийх, “Төлөөлөгчийн өдөр” арга хэмжээг цахимаар зохион байгуулах

-Сумын ИТХ-ын дотоод үйл ажиллагааг сайжруулж, албан хэрэг хөтлөлтийн стандарт хангуулах, ИТХ-ын болон Тэргүүлэгч, БИНХ-ын хуралдааны баримт бичгүүдийг архив, албан хэрэг хөтлөлтийн журмын дагуу бүрэн бүрдүүлж, хадгаламжийн нэгж үүсгэх

-Орон нутгийн өмч хөрөнгийг бүртгэлд бүрэн хамруулах, ашиглалт, хадгалалт, хамгаалалтад тавих хяналтыг сайжруулж аливаа тайлан мэдээний үнэн зөв байдлыг хангахад анхаарах

-Сумдын ИТХ-уудаас БИНХ-уудад үзүүлэх мэргэжил арга зүйн туслалцааг нэмэгдүүлж БИНХ-д хуулиар олгогдсон эрх үүргээ бүрэн хэрэгжүүлж ажиллахад нь бүхий л талаар дэмжлэг үзүүлэх

-Сумын ИТХ, Тэргүүлэгчдээс батлагдан гарах тогтоолуудын хууль эрх зүйн үндэслэлийг зөв оновчтой хэрэглэх, баталсан тогтоолууд Захиргааны ерөнхий хууль болон холбогдох хууль тогтоомжид нийцэж буй эсэхэд дүгнэлт хийж, захиргааны шийдвэрийн хувийн хэрэг, хяналтын дагалдах хуудас хөтлөх

-Сумын ИТХ нь салбарын хууль тогтоомж болон Захиргааны ерөнхий хуулийн 64 дүгээр зүйлийн 64.1-ийн хүрээнд зөвхөн сумын ИТХ-д бүрэн эрх олгосон асуудлыг хэлэлцэн батлах. Хууль тогтоомж зөрчиж баталсан тогтоолыг хүчингүй болгох.

-Аймаг, сумын ИТХ, Тэргүүлэгчдийн хуралдааны тогтоол, шийдвэрийн хэрэгжилтийг жил бүр сумын ИТХ, Тэргүүлэгчдийн хуралдаанаар хэлэлцүүлж үр дүнг тооцох

-Хурлын хороодын үйл ажиллагааг идэвхжүүлж, Хуралдаанаар хэлэлцүүлж буй асуудлуудад дүгнэлт гаргуулж хэвшүүлэх, үйл ажиллагааг нь дүгнэж, урамшуулах

-Улс, аймаг, орон нутгийн төсвийн хөрөнгө оруулалтаар хийгдэж байгаа бүтээн байгуулалт, хөрөнгө оруулалтын ажлын явц, гүйцэтгэлд тогтмол хяналт тавих

-Батлан гаргасан тогтоол шийдвэрээ иргэдэд сурталчлан мэдээлэх, хэрэгжилтэд хяналт тавих ажилд ИТХ-ын төлөөлөгчдийг бүрэн хамруулах ажлуудыг үр дүнтэй зохион байгуулж, хэрэгжүүлэхийг сумдын ИТХ-ын дарга нарт зөвлөж, Нарийн бичгийн дарга нарт үүрэг болгов.

-Сумын тухайн жилийн төсөв батлуулахын өмнө төсвийн хяналтын сонсгол явуулах, Орон нутгийн хөгжлийн сангийн хөрөнгөөр хэрэгжүүлэх хөрөнгө оруулалт, хөтөлбөр, төсөл, арга хэмжээ, тэдгээрийг хэрэгжүүлэх үйл ажиллагааны талаар иргэд, олон нийтэд нээлттэй санал асуулга, хэлэлцүүлэг явуулж, гарсан саналыг тусгах,

-Улаанбаатар хотын дүүргүүдэд Төв аймгийн сумдад тариалсан хүнсний ногоог худалдан борлуулах борлуулалтын цэг бий болгох асуудлыг судалж шийдвэрлэх,

-Заамар сумын Засаг даргаас 2021 оны 1/337 дугаар албан бичгээр ирүүлсэн хүсэлтийн дагуу тус сумын Эрүүл мэндийн төвийн өргөтгөлийн барилга барихад шаардагдах хөрөнгийг судалж, шийдвэрлүүлэх,

-Ажлын хэсэг сумдад ажиллах явцад сумдын удирдлага, иргэд, байгууллага, аж ахуйн нэгжүүдээс гарсан санал, хүсэлтийг судалж шийдвэрлэн хариуг албан бичгээр мэдэгдэж байхыг аймаг, сумдын Засаг дарга нарт даалган “Ажил эрчимжүүлэх тухай” тогтоолыг батлав.

8. Төрийн дээд одон медальд уламжлах тухай асуудлыг хэлэлцээд “Хөдөлмөрийн гавъяаны улаан тугийн одон”-оор 2, “Алтан гадас одон”-оор 26, “Хөдөлмөрийн хүндэт медаль”-иар 32 иргэнийг шагнуулахаар Монгол Улсын Ерөнхийлөгчид уламжлав.

Аймгийн ИТХ-ын Тэргүүлэгчдийн 9 дүгээр Хуралдаанаар нийт 8 асуудал хэлэлцэж 5 тогтоол батлан Хурлын тэмдэглэлээр 3 үүрэг өгөв.

Аймгийн ИТХ-ын Хуралдаан, Тэргүүлэгчдийн Хуралдаанаас батлагдан гарсан тогтоол шийдвэрийг аймгийн ИТХ-ын Khural.mn сайт, аймгийн ЗДТГ-ын мэдээллийн самбар, Нэгдсэн үйлчилгээний төвийн мэдээллийн самбарт байршуулан нийтэд мэдээлж ажиллалаа.

**Бусад үйл ажиллагааны хүрээнд:**

Энэ сард аймгийн ИТХ-ын дарга, Ажлын албанд хандсан 18 албан бичиг ирснийг бүртгэн аймгийн ИТХ-ын дарга болон нарийн бичгийн даргад танилцуулан хариу өгөх шаардлагатай 7 бичигийн хариуг хугацаанд нь хүргүүлж ажилласан байна.

Аймгийн ИТХ-ын дарга, Хурлын Ажлын албанаас Ерөнхийлөгчийн Тамгын газар, салбарын яамдуудад болон холбогдох албан байгууллагад 26 бичгийг гарган хүргүүлж ажилласан бөгөөд энэ сард аймгийн ИТХ-ын дарга, Ажлын албанд хандсан 7 өргөдөл ирснийг бүртгэн авч шийдвэрлэлтийн шатандаа байна.

Монгол Улсын Ерөнхийлөгчийн 2021 оны 09 дүгээр сарын 27-ны өдрийн 50 дугаар зарлигаар 14 сумын 42 иргэн төрийн дээд одон медалиар шагнагдсаныг 2021 оны 10 дугаар сарын 26-ны өдрийн 14.00 цагт “Төрийн дээд одон медаль гардуулах ёслолын үйл ажиллагаа”-г аймгийн Засаг даргын Тамгын Газрын “Ёслол хүндэтгэлийн өргөө”-нд зохион байгуулав. Төрийн дээд одон медалийг Улсын Их Хурлын гишүүн Ж.Батжаргал, аймгийн ИТХ-ын дарга Ц.Жамбалсүрэн, аймгийн Засаг дарга Д.Мөнхбаатар, Монгол Улсын Ерөнхийлөгчийн хот хөдөөгийн бодлогын зөвлөх О.Буяннэмэх нар гардууллаа.

Мөн Төв аймгийн Засаг даргын 2021 оны 09-р сарын 08-ны өдрийн а/542 тоот захирамжаар “Аймаг, цэргийн цолтны эрэмбэд тооцох” 128 бөхийн барилдаанд амжилттай барилдаж 7 давж түрүүлсэн Төв аймгийн Баянцогт сумын харъяат Дүнжингарав дэвжээний бөх аймгийн арслан Энхбаатарын Төгөлдөрт “Аймгийн хурц арслан” цол, Барилга хот байгуулалтын сайдын 2021 оны 9-р сарын 01-ний өдрийн тушаалаар “Тэргүүний барилгачин” цол тэмдэгээр шагнагдсан Зуунмод сумын 3 иргэний шагналыг тус тус гардуулав.

Төрийн албан хаагчид тавигдах шалгууруудыг хангуулах, албан хаагчдийг чадавхжуулах зорилгоор улсын төсвийн санхүүжилтээр Удирдлагын академид 2021 оны 1-р сараас эхлэн зохион байгуулагдсан төрийн албан хаагчийн дунд хугацааны болон давтан, мэргэшүүлэх сургалтуудад аймгийн ИТХ-ын Ажлын албаны мэргэжилтэн Д.Оюунсайхан, Д.Баасандорж нар хамрагдаж, сертификатаа гардан авлаа.

Монгол улсын Хууль зүй, дотоод хэргийн сайдын тушаалаар баталсан “Төрийн архивын үйл ажиллагаанд улсын үзлэг зохион байгуулах ажлын хэсэг” Архивын Ерөнхий газрын Мэдээллийн технологийн газрын дарга Х.Төмөрбаатар, Архивын Ерөнхий архив, албан хэрэг хөтлөлтийн хяналтын улсын ахлах байцаагч Х.Энхсаруул нар манай аймагт ажиллалаа.

Дөрвөн жилд нэг удаа болдог Төрийн архивын улсын үзлэгийг зохион байгуулахтай холбогдуулан аймгийн Засаг даргын захирамжаар бэлтгэл ажлын төлөвлөгөөг 3 зорилт 12 арга хэмжээтэй батлан 92.5 хувьтай хэрэгжилтийг хангасан байна. Мөн бэлтгэл ажлын хүрээнд сум, байгууллагын архив, албан хэрэг хөтлөлтөд шалган туслах, зөвлөн туслах ажлыг Аргалант, Баянцогт, Баянчандмань, Баян, Баяндэлгэр, Борнуур, Мөнгөнморьт, Жаргалант, Сүмбэр, Угтаалцайдам зэрэг 10 суманд зохион байгуулав.

Төрийн үйлчилгээг хялбаршуулж иргэдэд архивын лавлагааг цахимаар олгох үйлчилгээг нэвтрүүлснээр 2020 онд 268, 2021 онд 345 иргэн архивын цахим үйлчилгээ авсан байна. Түүнчлэн архив, албан хэрэг хөтлөлтийн үйл ажиллагаанд мэдээллийн технологи нэвтрүүлэх үндэсний хөтөлбөрийг хэрэгжүүлж төрийн архивын цаасан суурьтай баримтыг цахимжуулах ажлын явц 77.85 хувийн гүйцэтгэлтэй байна.

Монгол Улсын Авлигатай тэмцэх газрын даргын баталсан орон нутагт ажиллах удирдамжийн дагуу Төв аймгийн удирдлага, хэлтэс, агентлагийн дарга нар, төрийн албан хаагчидтай цахим уулзалт зохион байгууллаа. Уг уулзалтаар Авлигатай тэмцэх газрын Урьдчилан сэргийлэх, соён гэгээрүүлэх хэлтсийн ахлах ажилтан, ахлах комиссар Д.Цэнд-Аюуш, тус хэлтсийн ажилтан, комиссар Д.Балдандорж нар Авлигын эсрэг төлөвлөгөөний хэрэгжилт, Авлигатай тэмцэх газраас төрийн байгууллагуудын цахим хуудсанд хийсэн үнэлгээ, Шударга байдлын үнэлгээний дүн, соён гэгээрүүлэх аяны хүрээнд аймгийн оролцооны байдал, өргөдөл гомдлын шийдвэрлэлтийн мэдээлэл, Авлигатай тэмцэх газраас ирүүлсэн зөвлөмж, мөрдөгчийн мэдэгдэл, хяналт шалгалт, дүн шинжилгээний хэлтсээс хүргүүлсэн албан бичгийн мөрөөр авч хэрэгжүүлсэн арга хэмжээний талаар тойм танилцуулга хийлээ.

Авлигатай тэмцэх газраас Төв аймагт ажиллах удирдамжийн хүрээнд аймгийн ИТХ-ын Ажлын албанаас, Хурлын хуралдаан, Тэргүүлэгчдийн хуралдаанаас 2021 онд батлагдсан тогтоол шийдвэрүүдийг pdf нэгдсэн өргөтгөл файл болгон шаардлагатай баримт мэдээллийг бэлтгэн ажлын хэсэгт үзүүлэх бэлтгэл ажлыг бүрэн хангаад байна.

**Аймгийн гэмт хэргээс урьдчилан сэргийлэх ажлыг зохицуулах салбар зөвлөлийн ажлын хүрээнд:**

Аймгийн гэмт хэргээс урьдчилан сэргийлэх ажлыг зохицуулах салбар зөвлөлийн 2-р хуралдаан 10-р сарын 19-ий өдөр хуралдаж аймгийн салбар зөвлөлийн үйл ажиллагааны талаарх мэдээллийг сонсон, сумын гэмт хэргээс урьдчилан сэргийлэх ажлыг зохицуулах зөвлөлийн үйл ажиллагааг шалган туслах ажлыг дүгнэх үзүүлэлтийг баталлаа.

Мөн эрүүл хэв журмын нөхцөл байдалд хийсэн дүн шинжилгээ, түр хамгаалах байрны орчин нөхцөл, анхаарах асуудлын талаарх мэдээллийг сонсож, “Гэмт хэргээс урьдчилан сэргийлэх ажлыг зохицуулах зөвлөлийн ажиллах журам”-ыг баталлаа. Дэд зөвлөлийн ажиллах журмаар “Гэр бүлийн хүчирхийлэл, хүүхдийн эсрэг гэмт хэргээс урьдчилан сэргийлэх дэд зөвлөлийн бүрэлдэхүүн”, “Хүн худалдаалах, мансууруулах эм, сэтгэцэд нөлөөт бодисын хууль бус эргэлттэй тэмцэх, урьдчилан сэргийлэх дэд зөвлөлийн бүрэлдэхүүн”, “Мал хулгайлах гэмт хэргээс урьдчилан сэргийлэх дэд зөвлөлийн бүрэлдэхүүн”, “Хүрээлэн буй орчны эсрэг гэмт хэргээс урьдчилан сэргийлэх дэд зөвлөлийн бүрэлдэхүүн”-ийг тус тус баталсан байна.

Монгол Улсад гэмт хэргээс урьдчилан сэргийлэх ажлыг зохицуулах зөвлөлийн ажлын албаны ахлах мэргэжилтэн н.Баяндүүрэнгээр ахлуулсан ажлын хэсэг 10-р сарын 20-ны өдөр Төв аймагт ажиллав.

Тус ажлын хэсэг Гэр бүлийн хүчирхийлэлтэй тэмцэх тухай хуулийн 35, 36 дугаар зүйл, Монгол Улсад Гэмт хэргээс урьдчилан сэргийлэх ажлыг зохицуулах зөвлөлийн Ажлын алба, НҮБ-ын Хүн амын сантай хамтран хэрэгжүүлж буй ‘‘Жендэрт суурилсан хүчирхийлэлтэй тэмцэх төсөл"-ийн 2021 оны үйл ажиллагааны төлөвлөгөний дагуу ажилласан бөгөөд аймгийн ГХУСАЗСЗ-ын дарга Ц.Жамбалсүрэн болон зөвлөлийн гишүүдтэй уулзаж, Төв аймгийн гэмт хэргийн тоон мэдээлэл болон зөвлөлөөс зохион байгуулж буй үйл ажиллагааны талаарх мэдээлэлтэй танилцаж, санал солилцлоо.

Мөн Гэр бүл хүүхэд залуучуудын газрын залуучууд хөгжлийн төв болон түр хамгаалах байрны үйл ажиллагаа, үйлчилгээнд хяналт, дүн шинжилгээ хийв.

Тус ажлын хүрээнд Зөрчлийн тухай хууль, Эрүүгийн тухай хуулийг иргэд, олон нийтэд зөв сурталчлан таниулах чиглэлд арга хэмжээ зохион байгуулах, ЕБС-ийн сурагчдын сургалтын хөтөлбөрт гэмт хэрэг, зөрчлөөс урьдчилан сэргийлэх агуулга бүхий хичээл оруулах, гэмт хэрэг зөрчилтэй тэмцэх ажилд шинэчлэл хийх, энэ чиглэлд үйл ажиллагаа явуулж буй бүх байгууллагуудын хамтын ажиллагааг сайжруулах, мэдээлэл харилцан солилцох, үйл ажиллагааг шинэ шатанд гаргах, гэмт хэргээс урьдчилан сэргийлэх ажлыг зохицуулах зөвлөлөөс гарсан бодлого, шийдвэрийг салбар зөвлөлийн үйл ажиллагаатай уялдуулах талаар санал солилцон ажиллав.

**Зуунмод сумын ИТХ:-**

Зуунмод сумын ИТХ-ын V Хуралдаан 2021 оны 10 сарын 06-ны өдөр хуралдаж дараах асуудлуудыг хэлэлцээд, 3 тогтоол баталсан байна.

1.Сумын 2021оны төсөвт тодотгол хийх тухай.

 2.Сумын цаг үеийн байдлын тухай /Зуунмод сумын бүтээн байгуулалтын ажлын явц, Өвөлжилтийн бэлтгэл ажил хангасан байдал, Ковид-19 цар тахлаас урьдчилан сэргийлэх, цар тахалтай тэмцэх талаар хийж хэрэгжүүлж байгаа ажлын явц/

 3.Сумын хилийн цэсэд нэмэлт өөрчлөлт оруулах тухай

Тус Хуралдааны үеэр сумын ИТХ-ын Ажлын албанаас 1.5 сая төгрөгийн 125 ширхэг түрэвчилэн оношлуур, сумын ИТХ-ын төлөөлөгчид 1.0 сая төгрөг, ИТХ-ын төлөөлөгч Б.Баярхүү хувиасаа 1.0 сая төгрөгийн буцалтгүй тусламжийг Зуунмод сумын Онцгой штабт хандивлаж цар тахалтай тэмцэх үйл ажиллагаанд өөрсдийн хувь нэмрийг орууллаа.

Сар бүрийн 3-ны өдрийн “Сайн дураараа цусаа хандивлах өдөр”-өөр Зуунмод сумын ИТХ нь “Зуунмод Ротори” клубтэй хамтран, 2021 оны 10 сарын 03-ны өдөр Зуунмод сумын ИТХ-ын төлөөлөгчид цусаа хандивлаж, тус аянд нэгдсэн байна.

Сумын ИТХ-ын Байгаль орчин газрын харилцаа хариуцсан хороо, Зуунмод сумын ЗДТГ-тай хамтран “Хашаандаа тухтай амьдаръя” уралдаан зохион байгуулжээ.

Үйлдвэрлэл, үйлчилгээ, хөдөө аж ахуйн хорооноос сумын ИТХ-ын даргын удирдамжаар баталсан 2021 онд хийгдэх ажил, худалдааны 100 жилийн ой, Covid-19 цар тахал дэгдсэнтэй холбогдуулж Онцгой комиссоос гарсан шийдвэрийн хэрэгжилт, худалдаа үйлчилгээний чанар, эрүүл ахуйн байдал, худалдаа үйлчилгээ эрхлэгчдэд тулгарч байгаа хүндрэл бэрхшээлийг судлах, бараа, бүтээгдэхүүний үнийн өсөлт, бизнес эрхлэх орчин нөхцөлийг судлах, сумын хэмжээнд баримтлах бодлого, чиглэлийг тодорхойлох зэргээр Зуунмод сумын ИТХ-ын ажлын алба, Зуунмод сумын ЗДТГ, Шударга өрсөлдөөн хэрэглэгчийн төлөөх газрын Төв аймаг дахь улсын байцаагч, Төв аймгийн хэрэглэгчдийн эрх ашгийг хамгаалах нийгэмлэгийн тэргүүн хамтран зөвлөн туслах ажлыг зохион байгуулсан байна.

Мөн тус сумын ИТХ-ын Тэргүүлэгчдийн хуралдаан 2021 оны 10 сарын 21-ний өдөр хуралдаж 5 асуудал хэлэлцэн зохих шийдвэрүүдийг гарган Хурлын хороод, сумын Засаг даргад хүргүүлжээ.

Зуунмод сумын ИТХ-ын дэргэдэх Иргэний зөвлөл нь Зуунмод сумын Орон нутгийн хөгжлийн сангаар хийсэн бүтээн байгуулалтын ажилд хөндлөнгийн хяналт шалгалт зохион байгуулж, гарсан зөрчил дутагдлыг арилгуулах талаар сумын Засаг дарга Ч.Сарангэрэлд зөвлөмж хүргүүлжээ.

Зуунмод сумын ИТХ-аас батлагдсан тогтоол шийдвэрүүдийг zuunmod.khural.mn вэб сайт, мэдээ мэдээллийг бэлтгэн нийтэд мэдээлэн ажилласан байна.

2021 оны 10 сарын 21-ний өдөр аймгийн Газрын харилцаа барилга хот байгуулалтын газрын дарга, мэргэжилтнүүдээс “Газрын харилцааны цахим системийн ашиглалтын тухай” сэдэвт сургалтыг Зуунмод сумын ИТХ-ын төлөөлөгчдөд зохион байгуулжээ.

**Батсүмбэр сумын ИТХ:**

Батсүмбэр сумын ИТХ-ын Тэргүүлэгчидийн 10 дугаар хуралдаан 10-р сарын 19-ны өдөр 100 хувийн ирцтэй хуралдаж, дараах асуудлыг хэлэлцсэн байна.

1.2021 оны хөрөнгө оруулалт, худалдан авах үйл ажиллагааны явц

2.Мал аж ахуй, төв суурин газрын өвөлжилтийн бэлтгэл ажлын танилцуулга,

3.Сумын ИТХ-ын Тэргүүлэгчдийн 44-р тогтоолоор томилогдсон ажлын хэсгийн тайлан

4.Цагдаагийн хэсгийн ажлын талаарх мэдээлэл

Батсүмбэр сумын ИТХ-аас багийн иргэдийн Нийтийн Хурлын даргаар сонгогдсон дарга нарт тамга тэмдэг хүлээлгэн өгч, ажлын чиглэл өгчээ.

2021 оны 10-р сарын 11-15-ны өдрүүдэд сумын багийн Засаг дарга сонгох сонгуулийн үйл ажиллагаа зохион байгуулагдаж, багийн Засаг даргаар сонгогдсон багийн иргэдийн нийтийн хурлын тогтоолыг сумын Засаг даргын албан үүргийг түр орлон гүйцэтгэгч, сумын Засаг даргын орлогчид уламжилсан байна.

Авлигатай тэмцэх газраас орон нутагт ажиллах удирдамжийн дагуу сумын ИТХ-аас баталсан тогтоол шийдвэрийг аймгийн ИТХ-ын ажлын албанд ирүүлж ажилласан байна.

Сумын ерөнхий боловсролын сургуулийн ахлах бүлгийн сурагчдад “Гэмт хэргийн нөлөө” сэдвээр сумын салбар зөвлөл, цагдаагийн байгууллагын албан хаагчидтай хамтран сургалт зохион байгуулах зэрэг ажлыг хийж гүйцэтгэсэн байна.

ХЯНАСАН:

НАРИЙН БИЧГИЙН ДАРГА Ч.ЖАВЗАНПАГМА

МЭДЭЭ БЭЛТГЭСЭН:

АЖЛЫН АЛБАНЫ АЖИЛТАН Д.ОЮУНСАЙХАН